ཁ་རྩང་མི་གཞན་བརྒྱུད་དེ་སྐུ་ཉིད་ནས་ངེད་ལ་དཔེ་དེབ་སྒྲིག་སྦྱོར་བྱེད་པར་ཡོང་དགོས་པའི་ལན་ཞིག་སྐུར་འདུག་ནའང་འདི་ལོའི་ངེད་ཅག་འཛིན་གྲྭའི་ཚན་རིག་སློབ་ཐུན་དེ་དགོང་མོར་ཁེལ་ཡོད་སྟབས་ཉིན་ཡ་གཅིག་ལས་བཅར་མི་ཐུབ་པ་དངོས་ཡོད་ལ་སོང་།ཕྲན་ནས་རྒྱུ་མཚན་དེ་བཞིན་ཞུས་ཏེ་སྐུ་ཉིད་ལ་ཕྱིར་ལྗགས་ལན་ཞིག་ཕུལ་ཡོད།ད་ལན་གྱི་གསུང་འབུམ་དཔེ་སྒྲིག་དེ་ཉིད་གལ་ཆེན་ཙམ་མ་ཟད་སྐུ་ཉིད་དབུས་པས་སློབ་གཉེར་བ་མང་པོས་དཀའ་བ་ཁྱད་བསད་དང་དུས་ཚད་གང་མང་བཏང་གནང་ཡོད་པས་ཅིས་ཀྱང་ཁྱེད་རྣམས་ལ་གཞོགས་འདེགས་རེ་ཞུ་དགོས་པ་ནི་སྨྲས་མེད་ཡིན་ཁར།ཅི་ནུས་ཀྱིས་དཔེ་དེབ་སྒྲིག་སྦྱོར་བྱེད་འདོད་ཧ་ཅང་བྱུང་མོད་གོང་སྨྲས་བཞིན་དཀའ་ངལ་དེ་འདྲ་ལ་བརྟེན་ནས་རོགས་ཕན་ཞུ་མ་ཐུབ་པ་ནི་ངེད་རང་བློ་འགྱོད་དང་ཁྱེད་རྣམ་པར་དགོངས་སེལ་ཞུ་རྒྱུ་ཡིན།